ประกาศคณะกรรมการประมงประจำจังหวัดสุราษฎร์ธานีเรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงหอยทะเลพ.ศ.๒๕๖๐ โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ. ๒๕๕๘ กำหนดให้การเพาะเลี้ยงสัตว์น้ำประเภทการเลี้ยงหอยทะเล เป็นกิจการการเพาะเลี้ยงสัตว์น้ำควบคุม และความในมาตรา๗๗ แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำอาศัยอำนาจตามความในมาตรา ๒๘ วรรคหนึ่ง (๓)แห่งพระราชกำหนดการประมงพ.ศ. ๒๕๕๘คณะกรรมการประมงประจำจังหวัดสุราษฎร์ธานีออกประกาศไว้ ดังต่อไปนี้ข้อ ๑ ให้ยกเลิกประกาศคณะกรรมการประมงประจำจังหวัดสุราษฎร์ธานีลงวันที่ ๒๕ กรกฎาคม ๒๕๖๐ เรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงหอยทะเล พ.ศ. ๒๕๖๐ และให้ใช้ประกาศฉบับนี้แทนข้อ ๒ ให้พื้นที่ดังต่อไปนี้ เป็นเขตเพาะเลี้ยงสัตว์น้ำสำหรับกิจกรรมการเพาะเลี้ยงสัตว์น้ำควบคุมประเภทการเพาะเลี้ยงหอยทะเล(๑) อ่าวพุมเรียง เขตท้องที่หมู่ที่ ๑ และหมู่ที่ ๕พื้นที่ตำบลพุมเรียง อำเภอไชยา จังหวัดสุราษฎร์ธานีตามแผนที่หมายเลข ๑แนบท้ายประกาศนี้(๒) อ่าวท่าฉาง พื้นที่ตำบลเขาถ่าน ตำบลท่าฉาง ตำบลท่าเคยอำเภอท่าฉาง จังหวัดสุราษฎร์ธานีตามแผนที่หมายเลข ๒ แนบท้ายประกาศนี้(๓) อ่าวท้องปึก อ่าวท่านา อ่าวท้องเขา อ่าวบางอุ่น พื้นที่ตำบลตะเคียนทอง ตำบลกะแดะ ตำบลพลายวาส ตำบลท่าทอง อำเภอกาญจนดิษฐ์จังหวัดสุราษฎร์ธานี ตามแผนที่หมายเลข ๓ แนบท้ายประกาศนี้(๔) อ่าวบ้านพอด พื้นที่ตำบลชลคราม อำเภอดอนสัก จังหวัดสุราษฎร์ธานีตามแผนที่หมายเลข ๔ แนบท้ายประกาศนี้(๕) อ่าวหน้าเกาะมัดสุม พื้นที่ตำบลตะลิ่งงาม อำเภอเกาะสมุยจังหวัดสุราษฎร์ธานีตามแผนที่หมายเลข ๕ แนบท้ายประกาศนี้ข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๔ ธันวาคม พ.ศ. ๒๕๖๐วิชวุทย์ จินโตผู้ว่าราชการจังหวัดสุราษฎร์ธานีประธานคณะกรรมการประมงประจำจังหวัดสุราษฎร์ธานี[เอกสารแนบท้าย]๑. แผนที่หมายเลข ๑ แนบท้ายประกาศคณะกรรมการประมงประจำจังหวัดสุราษฎร์ธานี ๒๕๖๐ เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงหอยทะเล พ.ศ. ๒๕๖๐ อ่าวพุมเรียง เขตท้องที่หมู่ที่ ๑ และหมู่ที่ ๕พื้นที่ตำบลพุมเรียง อำเภอไชยา จังหวัดสุราษฎร์ธานี ๒. แผนที่หมายเลข ๒ แนบท้ายประกาศคณะกรรมการประมงประจำจังหวัดสุราษฎร์ธานี ๒๕๖๐ เรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภท การเพาะเลี้ยงหอยทะเล พ.ศ. ๒๕๖๐ อ่าวท่าฉางพื้นที่ตำบลเขาถ่าน ตำบลท่าฉาง ตำบลท่าเคย อำเภอท่าฉาง จังหวัดสุราษฎร์ธานี๓. แผนที่หมายเลข ๓ แนบท้ายประกาศคณะกรรมการประมงประจำจังหวัดสุราษฎร์ธานี ๒๕๖๐ เรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงหอยทะเล พ.ศ. ๒๕๖๐ อ่าวท้องปึก อ่าวท่านา อ่าวท้องเขา อ่าวบางอุ่นพื้นที่ ตำบลตะเคียนทอง ตำบลกะแดะ ตำบลพลายวาส ตำบลท่าทอง อำเภอกาญจนดิษฐ์จังหวัดสุราษฎร์ธานี๔. แผนที่หมายเลข ๔แนบท้ายประกาศคณะกรรมการประมงประจำจังหวัดสุราษฎร์ธานี๒๕๖๐ เรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงหอยทะเล พ.ศ. ๒๕๖๐ อ่าวบ้านพอด พื้นที่ตำบลชลคราม อำเภอดอนสักจังหวัดสุราษฎร์ธานี๕.แผนที่หมายเลข ๕ แนบท้ายประกาศคณะกรรมการประมงประจำจังหวัดสุราษฎร์ธานี ๒๕๖๐ เรื่องกำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภทการเพาะเลี้ยงหอยทะเล พ.ศ. ๒๕๖๐ อ่าวหน้าเกาะมัดสุม พื้นที่ตำบลตะลิ่งงาม อำเภอเกาะสมุยจังหวัดสุราษฎร์ธานี(ดูข้อมูลจากภาพกฎหมาย)ปุณิกา/อัญชลี/จัดทำ๑๑มกราคม ๒๕๖๑นุสรา/ตรวจ๑๒มกราคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๕ ง/หน้า ๓๒/๑๐ มกราคม ๒๕๖๑